ऐन.के. सोन्धी ने पंजाब नैशनल बैंक में प्रबन्धक पद से सेवानिवृत होने के पश्चात् लेखन कार्य आरम्भ किया। उनकी पहली पुस्तक का विषय था बैंक प्रबन्धन। उसके बाद उन्होंने समय अनुसार समाजिक विषयों पर अनेक पुस्तकें अंग्रेज़ी भाषा में लिखीं। भारत-पाकिस्तान विभाजन के दुष्परिणामों पर लिखी “A Cart packed with Husk” का प्रकाशन अमेरिका मैं हुआ था। दिल्ली शहर सबसे पहले महरौली नामक गाँव में बसा था जिसको अब दिल्ली के लोग भूल चुके हैं। इस सम्बन्ध में उन्होंने “Forgotten urban of Delhi” शीर्षक किताब लिखी। भारत की एक राजकुमारी सूरी रतना दो हज़ार वर्ष पूर्व सन 0048 में समुद्री मार्ग से कोरिया गई थी जहाँ उसने वहाँ के प्रथम राजा किम सुरों से शादी करके कोरिया की प्रथम महारानी बनी और कोरिया देश की स्थापना की। कोरिया के लोगों ने उस भारतीय राजकुमारी सूरी रतना का एक स्मारक उनके जन्मस्थान अयोध्या में बनाया है जहाँ हर वर्ष हज़ारों कोरिया निवासी उन्हें श्रधांजली देने आते हैं, ऐन.के. सोन्धी ने उस राजकुमारी से सम्बन्धित घटनाओं पर आधारित “A fit Made in Heaven” नामक पुस्तक लिखी।